wickkiey/tamil-wikipedia-chunked huggingface dataset:
# மங்கள மணி

## பணி

மணி பட்டய படிப்பினை முடித்த சிறிது காலத்தில் பாலாநகரில் உள்ள எச்ஏஎல்-ல் தனது தொழிற்பயிற்சியைத் தொடங்கினார். இந்திய விண்வெளி ஆய்வு நிறுவனத்துடனான நேர்காணலுக்கு இவர் அழைக்கப்பட்டார். நேர்காணலுக்குப் பிறகு மூன்று வாரங்களுக்குள் இசுரோவில் சேருவதற்கான நியமன ஆணையைப் பெற்றார். இசுரோ ஆய்வாளர்கள் குழு 2018 திசம்பரில் இந்தியாவின் அந்தார்டிக்கா ஆராய்ச்சி நிலையமான பாரதியில் 403 நாள் பயணத்தை முடித்தது. அப்போது 56 வயதான மணி இந்த அணியிலிருந்த ஒரே பெண்மணி ஆவார். இவர் 23 பேர் கொண்ட பயணக் குழுவில் ஒருவராக இருந்தார். 14 சுற்றுப்பாதைகளில் 10 சுற்றுப்பாதைகள் பாரதிக்குத் தெரியும் வகையில் தரை நிலையத்தைப் பராமரித்தார்.
# இப்சிதா பிசுவாசு

**இப்சிதா பிசுவாசு** (*Ipsita Biswas*) ஓர் இந்தியத் துருவ எறியியல் அறிவியலாளர் ஆவார். 2019ஆம் ஆண்டில், இந்தியாவின் ஆயுதப் படைகள், துணை இராணுவப் படைகள் மற்றும் பாதுகாப்பு ஆராய்ச்சி மற்றும் மேம்பாட்டில் பெண்களின் அதிகாரமளித்தல் ஆகியவற்றில் ஆற்றிய பங்களிப்புகளுக்காக, பெண்களுக்கான இந்தியாவின் உயரிய விருதான நாரி சக்தி விருதினைப் பெற்றார்.
# இப்சிதா பிசுவாசு

## வாழ்க்கை

பிசுவாசு கொல்கத்தாவில் பிறந்து வளர்ந்தவர். முதுநிலை பட்டம் பெற்ற உடனேயே, இவர் பாதுகாப்பு ஆராய்ச்சி மற்றும் மேம்பாட்டு நிறுவனத்தில் வேலைக்கு விண்ணப்பித்தார். இதனைத் தொடர்ந்து 1988ஆம் ஆண்டிலேயே தேர்ந்தெடுக்கப்பட்டார். இவர் 1998-இல் இந்நிறுவன ஆய்வகமான துருவ எறியியல் ஆராய்ச்சி ஆய்வகத்தில் சேர்ந்தார், இப்போது இந்த ஆய்வகத்தில் மூன்று பிரிவுகளுக்குத் தலைமை தாங்குகிறார். இந்தியக் குடியரசுத் தலைவர் மாளிகையில் நடைபெற்ற இந்த விருது வழங்கும் விழாவில் பிரதமர் நரேந்திர மோதி கலந்து கொண்டார். மேலும், 'தன்னம்பிக்கையில் சிறந்து விளங்குவதற்கான அக்னி விருது' மற்றும் 'இந்திய உயர் சக்தி பொருட்கள் கழக குழு விருது' ஆகிய விருதுகளும் அவருக்கு வழங்கப்பட்டுள்ளன. இவர் கண்டுபிடித்த தோட்டாக்களை ஏகே-47 துப்பாக்கிகளில் பயன்படுத்தப்படலாம். இவை "இறப்புகளைக் குறைக்கின்றன".  
பிசுவாசு மற்றும் இவரது குழுவினர், சுடுகலச் சன்னத்தினை விட கடினமான மேற்பரப்பைத் தாக்கினால் நொறுங்கும் வகையிலான சன்னத்தினை உருவாக்குவதில் ஈடுபட்டுள்ளனர். வானூர்தி கணிசமான சேதத்தை சந்திக்காது என்ற உறுதியுடன் வானூர்தி கடத்தல்காரர்களை சுட அல்லது சுட அச்சுறுத்தும் வகையில் வானூர்திக் காப்பாளர் இந்த தோட்டாக்களை பயன்படுத்த அனுமதிக்கப்படுகின்றனர். ஏர் இந்தியா 1999 முதல் இந்த சன்னங்களைப் பயன்படுத்துகிறது.
# சூசன் ஈபன்

**சூசன் ஈபன்** (*Susan Eapen*) ஓர் இந்தியத் தாவர உயிரியல் மற்றும் தாவரவியல் அறிவியலாளர் ஆவார். மரபணு மாற்றுத் தாவர ஆராய்ச்சியின் முன்னோடிகளில் இவரும் ஒருவர். இந்தியப் பெண் விஞ்ஞானிகள் சங்கத்தின் தலைவராக இருந்தார். "தாவர உயிரியல் மற்றும் தாவரவியல்" பிரிவில் உலகின் தலைசிறந்த அறிவியலாளர்கள் பட்டியலில் ஈபன் இசுட்டான்போர்டு பல்கலைக்கழகத்தால் சேர்க்கப்பட்டார்.
# கிருஷ்ணாநகர் மகளிர் கல்லூரி

**கிருஷ்ணாநகர் மகளிர் கல்லூரி**, என்பது இந்தியாவின் மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 1958 ஆண்டில் நிறுவப்பட்ட ஒரு மகளிர் கல்லூரி ஆகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது முதல் வெளிப்படையான திருநங்கை கல்லூரி முதல்வரான மனாபி பந்தோபாத்யாய், என்பவர் 2015 ஆம் ஆண்டில் கிருஷ்ணகர் மகளிர் கல்லூரியின் முதல்வராகப் பணியாற்றத் தொடங்கியது குறிப்பிடத்தக்கது.  
கிருஷ்ணாநகரின் மையத்தில் 3.9 ஏக்கர் பரப்பளவில் சுற்றுச்சூழலுக்கு உகந்த அழகான பசுமை வளாகம், மருத்துவ தாவர தோட்டம் மற்றும் அர்ப்பணிப்புள்ள ஆசிரியர்கள், நன்கு சேமிக்கப்பட்ட தானியங்கி நூலகம், மின் இதழ்கள் மற்றும் OPAC வசதியுடன், அனைத்து உபகரணங்களுடன் கூடிய அறிவியல் ஆய்வகங்கள், தகவல் தொடர்பு தொழில்நுட்ப கருவிகளுடன் கூடிய வகுப்புகள், கணினி ஆய்வகம், சுகாதாரமான உணவை வழங்கும் மலிவான உணவகம், பாதுகாப்பான மற்றும் தூய குடிநீர், மிதிவண்டி நிறுத்துமிடம், மாற்றுத் திறனாளிகளுக்கான கழிவறை, மாணவர்களுக்கான சுத்தமான விடுதி, விசாலமான விளையாட்டு மைதானம் மற்றும் கவர்ச்சிகரமான விளையாட்டு வசதிகள் போன்ற கல்வி கற்கத்தேவையான அனைத்து வசதிகளுடன் இக்கல்லூரி இயங்கி வருகிறது.
# கிருஷ்ணாநகர் மகளிர் கல்லூரி

## துறைகள்

### அறிவியல்

- வேதியியல்
- இயற்பியல்
- கணிதம்
# கிருஷ்ணாநகர் மகளிர் கல்லூரி

## துறைகள்

### கலை.

- பெங்காலி
- ஆங்கிலம்
- சமஸ்கிருதம்
- வரலாறு.
- புவியியல்
- அரசியல் அறிவியல்
- தத்துவம்
- பொருளாதாரம்
# கிருஷ்ணாநகர் மகளிர் கல்லூரி

## அங்கீகாரம்

இக்கல்லூரி பல்கலைக்கழக மானியக் குழு அங்கீகரிக்கப்பட்டுள்ளது. முதலில் கொல்கத்தா பல்கலைக்கழகத்துடன் இணைக்கப்பட்ட இக்கல்லூரி, 2000 ஆம் ஆண்டில் கல்யாணி பல்கலைக்கழகத்தின் கீழ் வந்தது. தேசிய மதிப்பீடு மற்றும் தரச்சான்று அவையின் (NAAC) முதல் சுழற்சியில் B++ தரத்துடனும், அதன் இரண்டாவது சுழற்சியில் 2016 ஆம் ஆண்டில் B+ தரத்துடனும் அங்கீகாரம் பெற்றுள்ளது.
# அப்து ரகுமான் நகர்

**அப்து ரகுமான் நகர்** (*Abdu Rahman Nagar*) என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள மக்கள் தொகை கணக்கெடுப்பில் உள்ள ஒரு ஊராகும். இது ஒரு கிராம ஊராட்சியும் கூட.
# அப்து ரகுமான் நகர்

## மக்கள்தொகையியல்

இந்திய மக்கள் கணக்கெடுப்பின் படி, அப்து ரகுமான் நகரின் மொத்த மக்கள் தொகை 35534 ஆகும். இதில் ஆண்களின் எண்ணிக்கை 17262 என்றும், பெண்களின் எண்ணிக்கை 18272 என்றும் உள்ளது.
# அப்து ரகுமான் நகர்

## சொற்பிறப்பியல்

சுதந்திரப் போராட்ட வீரர் முகமது அப்துல் ரகுமானின் பெயரால் அப்து ரகுமான் நகர் என்ற பெயர் வந்தது.
# அப்து ரகுமான் நகர்

## போக்குவரத்து

ஏ.ஆர்.நகர் கிராமமானது இந்தியாவின் பிற பகுதிகளுடன் பரப்பனங்காடி நகரத்தின் வழியாக இணைக்கப்பட்டுள்ளது. தேசிய நெடுஞ்சாலை எண். 66 ஏ.ஆர் நகர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண். 28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள். 12, 29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.
# கன்யாசிறீ பல்கலைக்கழகம்

**கன்யாசிறீ பல்கலைக்கழகம்** என்பது இந்தியாவின்மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 2020 ஆம் ஆண்டில் நிறுவப்பட்ட ஒரு மகளிர் பல்கலைக்கழகம் ஆகும்.  
பெண்கள் தங்கள் சொந்த வாழ்க்கையில் சுயாட்சி பெறவும், தேர்வுகள் மற்றும் முடிவுகளை எடுக்கவும் உதவுதல், மற்றும் வளங்கள் மற்றும் வாய்ப்புகளுக்குச் சமமான அணுகல் தன்மை போன்றவற்றை நோக்கமாகக் கொண்டும், பெண்களுக்குக் கல்வி அறிவை வழங்குவதால் அவர்களுக்கு அதிகாரம் பெறுவது எளிதாக இருக்கும் என்ற நல்லெண்ணத்திலும் மேற்கு வங்காள அரசால் நிறுவப்பட்டதே இப்பல்கலைக்கழகமாகும்.
# கன்யாசிறீ பல்கலைக்கழகம்

## துறைகள்

- ஆங்கிலத் துறை
- வங்காளத் துறை
- வரலாற்றுத் துறை
- புவியியல் துறை
- சமூகப் பணித் துறை
- கல்வித் துறை
- உணவு மற்றும் ஊட்டச்சத்து துறை
- சட்டத்துறை
- மக்கள் தொடர்பாடல் மற்றும் இதழியல் துறை
- கணிதவியல் துறை
- சமஸ்கிருதத் துறை
# ராணி இந்திரா தேவி அரசு பெண்கள் கல்லூரி

**ராணி இந்திரா தேவி அரசு பெண்கள் கல்லூரி ** என்பது மேற்கு வங்காளத்தின் சார்கிராமில் உள்ள ஒரே இளங்கலை மகளிர் கல்லூரியாகும். கலை மற்றும் அறிவியல் பிரிவுகளில் பல்வேறு இளங்கலை பட்டப்படிப்புகளை வழங்கும் இக்கல்லூரி வித்யாசாகர் பல்கலைக்கழகத்துடன் இணைக்கப்பட்டுள்ளது. முன்னதாக இக்கல்லூரி **சார்கிராம் ராஜ் கல்லூரி (பெண்கள் பிரிவு)** என்று அழைக்கப்பட்டது.  
ஜூலை 14, 2014 அன்று துவங்கப்பட்ட இக்கல்லூரி அந்த மாவட்டத்திலுள்ள விளிம்பு நிலையில் உள்ள பெண்களுக்கு கல்வி கற்பதற்கும் அறிவூட்டுவதற்கும் உறுதிபூண்டு செயல்பட்டுவருகிறது.
# ராணி இந்திரா தேவி அரசு பெண்கள் கல்லூரி

## துறைகள்

இக்கல்லூரி இளங்கலை மட்டத்தில் பின்வரும் படிப்புகளை வழங்குகிறது:
# ராணி இந்திரா தேவி அரசு பெண்கள் கல்லூரி

## துறைகள்

### அறிவியல்

- உடலியல்
- விலங்கியல்
- தாவரவியல்
# ராணி இந்திரா தேவி அரசு பெண்கள் கல்லூரி

## துறைகள்

### கலை.

- பெங்காலி
- ஆங்கிலம்
- சமஸ்கிருதம்
- வரலாறு
- புவியியல்
- சமூக அறிவியல்
- தத்துவம்
# விஜயலட்சுமி அட்லூரி

**விஜயலட்சுமி அட்லூரி** (*Vijayalakshmi Atluri*)(பிறப்பு 1956) தகவல் அமைப்பு பாதுகாப்பு மற்றும் தரவுத்தள மேலாண்மையில் நிபுணத்துவம் பெற்ற இந்தியக் கணினி விஞ்ஞானி ஆவார். இவர் ரட்ஜர்ஸ் தொழில் பள்ளி - நெவார்க்கில் மேலாண்மை அறிவியல் மற்றும் தகவல் அமைப்புகளின் பேராசிரியராக உள்ளார். அட்லூரி மக்கள் பல்கலைக்கழகத்தில் கணினி அறிவியல் துறையின் ஆலோசனைக் குழு உறுப்பினராகவும் உள்ளார்.
# விஜயலட்சுமி அட்லூரி

## கல்வி

அட்லூரி மே 1977-இல் காக்கிநாடாவிலுள்ள ஜவகர்லால் நேரு தொழில்நுட்பப் பல்கலைக்கழகத்தில் மின்னணுவியல் மற்றும் தகவல் தொடர்புப் பொறியியலில் இளநிலைப் பட்டப்படிப்பை முடித்தார். சூன் 1979-இல் காரக்பூரில் உள்ள இந்தியத் தொழில்நுட்பக் கழகம் மின்னணுவியல் மற்றும் தகவல் தொடர்புப் பொறியியல் (கட்டுப்பாடுகள் மற்றும் ஆட்டோமேஷன்) துறையில் முதுநிலைப் பட்டம் பெற்றார். அட்லூரிஜார்ஜ் மேசன் பல்கலைக்கழகத்தில் தகவல் தொழில்நுட்பத்தில் மே 1994-இல் முனைவர் பட்டம் பெற்றார். இவரது ஆய்வுக் கட்டுரை *பல நிலை பாதுகாப்பான தரவுத்தளங்களில் ஒருசந்திக் கட்டுப்பாடு* என்ற தலைப்பிலிருந்தது. இவரது முனைவர் பட்ட ஆலோசகர் சுசில் ஜஜோடியா ஆவார்.
# விஜயலட்சுமி அட்லூரி

## பணி

அட்லூரி ஆச்சார்யா நாகார்ஜுனா பல்கலைக்கழகத்தில் ஆகத்து 1980 முதல் திசம்பர் 1982 வரையிலும், மீண்டும் திசம்பர் 1983 முதல் மார்ச் 1985 வரையிலும் விரிவுரையாளராக பணியாற்றினார். பின்னர் திசம்பர் 1982 முதல் திசம்பர் 1983 வரை ஆந்திரப் பல்கலைக்கழகத்தில் விரிவுரையாளராக பணியில் சேர்ந்தார். மார்ச் 1985 முதல் ஆகத்து 1990 வரை, இவர் நாகார்ஜுனா பல்கலைக்கழகத்தில் மின்னணுவியல் மற்றும் தகவல் தொடர்பு மற்றும் கணினி பொறியியல் துறையில் உதவிப் பேராசிரியராக இருந்தார்.  
அட்லூரி பிப்ரவரி 2007 முதல் பிப்ரவரி 2011 வரை தேசிய தர மற்றும் தொழில்நுட்ப நிறுவன தகவல் தொழில்நுட்ப ஆய்வகம், கணினி பாதுகாப்பு பிரிவு, அமைப்பு & வலையமைப்பு குழுவில் கணினி விஞ்ஞானியாக இருந்தார். செப்டம்பர் 2011 முதல் செப்டம்பர் 2013 வரை, இவர் தகவல் மற்றும் நுண்ணறிவு அமைப்புகள், தகவல் ஒருங்கிணைப்பு மற்றும் தகவல் மற்றும் பாதுகாப்பான மற்றும் நம்பகமான மின்வெளி ஆகியவற்றின் தேசிய அறிவியல் அறக்கட்டளைப் பிரிவில் திட்ட இயக்குநரானார்.
# விஜயலட்சுமி அட்லூரி

## தேர்ந்தெடுக்கப்பட்ட படைப்புகள்

-
# உரோசுடெல்லுலேரியா

**உரோசுடெல்லுலேரியா** (தாவரவியல் பெயர்: *Rostellularia*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1837 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, வெப்ப வலயத்திலுள்ள வடகிழக்கு ஆப்பிரிக்கா, மடகாசுகர், தென்அறபுத் தீபகற்பம், அயன அயல் மண்டல ஆசியா முதல் ஆத்திரேலியா வரை ஆகும்.
# உரோசுடெல்லுலேரியா

## வாழிடம்

ஆப்கானித்தான், அந்தமான் தீவுகள், அசாம், வங்காளதேசம், கம்போடியா, வடநடு சீனா, தென்நடு சீனா, தென்கிழக்கு சீனா, கிழக்கு இமயமலைப் பகுதிகள், எரித்திரியா, எத்தியோப்பியா, ஆய்னான், இந்தியா, யப்பான், சாவகம் (தீவு), கொரியா, இலாக்காடிவ் தீவுகள், லாவோஸ், சிறு சுண்டாத் தீவுகள், மடகாசுகர், மலாயா, மாலைத்தீவுகள், மியான்மர், இரியூக்கியூ தீவுகள், நேபாளம், நியூ சவுத் வேல்ஸ், வட ஆள்புலம், ஓமான், பாக்கித்தான், பிலிப்பீன்சு, குயின்ஸ்லாந்து, தெற்கு ஆத்திரேலியா, இலங்கை, சுலாவெசி, சுமாத்திரா, தைவான், தாய்லாந்து, திபெத்து, வியட்நாம், மேற்கு இமயமலை, மேற்கு ஆஸ்திரேலியா ஆகிய நாடுகள், இத்தாவரப் பேரினத்தின் பிறப்பிடமாக அமைந்து, இந்நாடுகளின் அகணியத் தாவரமாக அறிவிக்கப்பட்டுள்ளன. மேலும், சமோவா என்னுமிடம் இதன் அறிமுக வாழிடமாகவும் இருக்கிறது.
# உரோசுடெல்லுலேரியா

## இனங்கள்

1. Rostellularia adscendens
1. Rostellularia andamanica
1. Rostellularia ardjunensis
1. Rostellularia assamica
1. Rostellularia backeri
1. Rostellularia bankaoensis
1. Rostellularia brachystachya
1. Rostellularia chiengmaiensis
1. Rostellularia diffusa
1. Rostellularia hayatae
1. Rostellularia hijangensis
1. Rostellularia humilis
1. Rostellularia lanceolata
1. Rostellularia linearifolia
1. Rostellularia mollissima
1. Rostellularia nagpurensis
1. Rostellularia obtusa
1. Rostellularia ovata
1. Rostellularia palustris
1. Rostellularia peploides
1. Rostellularia procumbens
1. Rostellularia psychotrioides
1. Rostellularia quinqueangularis
1. Rostellularia rachaburensis
1. Rostellularia royeniana
1. Rostellularia serpyllifolia
1. Rostellularia simplex
1. Rostellularia smeruensis
# லியுதேத்தியம்(III) நைட்ரேட்டு

**லியுதேத்தியம்(III) நைட்ரேட்டு** (*Lutetium(III) nitrate*) என்பது Lu(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுதேத்தியமும் நைட்ரிக் அமிலமும் சேர்ந்து இவ்வுப்பு உருவாகிறது. லியுதேத்தியம்(III) நைட்ரேட்டு நிறமற்ற படிகங்களாகும். தண்ணீரில் இது கரையும். நச்சுத்தன்மை கொண்ட இச்சேர்மம் படிக நீரேற்றுகளாகவும் உருவாகிறது.
# லியுதேத்தியம்(III) நைட்ரேட்டு

## தயாரிப்பு

90 பாகை செல்சியசு வெப்பநிலையில் லியுதேத்தியம்(III) ஆக்சைடு நைட்ரிக் அமிலத்தில் கரைந்து லியுதேத்தியம்(III) நைட்ரேட்டு உருவாகிறது.
:: Lu<sub>2</sub>O<sub>3</sub> + 6HNO<sub>3</sub> --> 2Lu(NO<sub>3</sub>)<sub>3</sub> + 3H<sub>2</sub>O  
எத்தில் அசிட்டேட்டில் கரைக்கப்பட்ட நைட்ரசன் ஈராக்சைடை 77 பாகை [[செல்சியசு வெப்பநிலையில் லியுதேத்தியம் தனிமத்துடன் சேர்த்து வினைபுரியச் செய்தால் நீரற்ற லியுதேத்தியம்(III) நைட்ரேட்டு கிடைக்கும்:  
:: Lu + 3N<sub>2</sub>O<sub>4</sub> --> Lu(NO<sub>3</sub>)<sub>3</sub> + 3NO
# லியுதேத்தியம்(III) நைட்ரேட்டு

## இயற்பியல் பண்புகள்

லியுதேத்தியம்(III) நைட்ரேட்டு நிறமற்ற நீருறிஞ்சும் படிகங்களாகக் காணப்படுகிறது.  
நீர் மற்றும் எத்தனாலில் கரையக்கூடியது.  
Lu(NO3)<sub>3</sub>•nH<sub>2</sub>O என்ற பொது வாய்பாட்டில் சேர்மத்தின் படிக நீரேற்றுகளாக உருவாகிறது. இங்குள்ள n = 3, 4, 5, 6 என்ற மதிப்புகளை கொண்டதாகும்.
# லியுதேத்தியம்(III) நைட்ரேட்டு

## வேதிப் பண்புகள்

நீரேற்றப்பட்ட லியுதேத்தியம்(III) நைட்ரேட்டு வெப்பத்தால் சிதைந்து LuONO<sub>3</sub> சேர்மத்தை உருவாக்குகிறது. மேலும் சூடாக்கும்போது இது லியுதேத்தியம் ஆக்சைடாக சிதைகிறது.  
அம்மோனியம் புளோரைடுடன் சேர்ந்து அம்மோனியம் அறுபுளோரோலியுதேனேட்டு சேர்மத்தை கொடுக்கிறது.
:: Lu(NO<sub>3</sub>)<sub>3</sub> + 6 NH<sub>4</sub>F --> (NH<sub>4</sub>)<sub>3</sub>[LuF<sub>6</sub>] + 3NH<sub>4</sub>NO<sub>3</sub>
# லியுதேத்தியம்(III) நைட்ரேட்டு

## பயன்கள்

லியுதேத்தியம்(III) நைட்ரேட்டு உலோக லியுதேத்தியம் தயாரிக்கவும் ஒரு வினையாக்கியாகவும் பயன்படுத்தப்படுகிறது.  
சீரொளி படிகங்களின் உற்பத்திக்கான பொருட்களின் ஓர் அங்கமாகவும் லியுதேத்தியம்(III) நைட்ரேட்டு திகழ்கிறது.
# கே. கே. நாயர்

**கடங்கலத்தில் கருணாகரன் நாயர்** (*Kadangalathil Karunakaran Nayar*) இந்தியாவைச் சேர்ந்த ஓர் அரசியல்வாதியாவார். கடங்கலத்தில் கருணா கரண் நாயர், கே. கே. நாயர் என்ற பெயர்களாலும் இவர் அறியப்படுகிறார். 1907 ஆம் ஆண்டு செப்டம்பர் மாதம் 11 ஆம் தேதியன்று இவர் பிறந்தார். உத்தரப் பிரதேச மக்களவை உறுப்பினராகவும் இருந்தார். அயோத்தி ராமசென்மபூமி சர்ச்சையில் கே.கே. நாயர் முக்கியப் பங்கு வகித்தார்.  
கே.கே. நாயர் 1907 ஆம் ஆண்டில் திருவிதாங்கூர், ஆலப்புழா மாவட்டம், குட்டநாட்டில் உள்ள கண்டங்கலத்தில் சங்கர பணிக்கர் மற்றும் பார்வதி அம்மாளின் ஆறு குழந்தைகளில் ஒருவராகப் பிறந்தார். சனாதன தர்ம வித்யாசாலா, ஆலப்புழா, எசுஎம்வி உயர்நிலைப் பள்ளி, திருவனந்தபுரம், பல்கலைக்கழகக் கல்லூரி (அப்போது மெட்ராசு பல்கலைக்கழகத்தின் கீழ்) பாரா சைனி கல்லூரி, அலிகார் (ஆக்ரா பல்கலைக்கழகம்) (1954-56) மற்றும் இலண்டன் பல்கலைக்கழகக் கல்லூரி (1928-30) ஆகியவற்றில் தனது ஆரம்பக் கல்வியை முடித்தார்.) தன்னுடைய 21 ஆவது வயதில் இந்தியக் குடிமைப் பணியில் தேர்ச்சி பெற்றார்.  
படிப்பு முடிந்ததும் திருவனந்தபுரத்தைச் சேர்ந்த சரசம்மா என்பவரை திருமணம் செய்து கொண்டார். தம்பதியருக்கு சுதாகரன் என்ற ஒரு மகன் உள்ளார். ஐக்கிய மாகாணங்களுக்கு பணியேற்றபோது இவர்களுக்கு விவாகரத்து நிகழ்ந்தது. பின்னர் இவர் ஏப்ரல் 1946 ஆம் ஆண்டு ஏப்ரல் மாதத்தில் உத்தரப்பிரதேசத்தைச் சேர்ந்த சகுந்தலா நாயரை மறுமணம் செய்து கொண்டார். இத்தம்பதியருக்கும் மார்த்தாண்ட விக்ரமன் நாயர் என்ற குழந்தை உள்ளது.  
1930 ஆம் ஆண்டில் இவர் இந்திய குடிமைப் பணியில் சேர்ந்தார். உத்தரப் பிரதேசத்தில் கோண்டா (1946), பைசாபாத் (1 சூன் 1949 - 14 மார்ச்சு 1950) உட்பட பல்வேறு பதவிகளில் பணியாற்றினார். 1949 ஆம் ஆண்டு பாபர் மசூதிக்குள் ராம் லல்லா சிலை வைக்கப்பட்டபோது அயோத்தியின் கட்டுப்பாட்டில் இருந்த மாவட்ட ஆட்சியராக இருந்தார். 1952 ஆம் ஆண்டில் பணியில் இருந்து விருப்ப ஓய்வு பெற்றார். அலகாபாத் உயர்நீதிமன்றத்தில் வழக்கறிஞராக பணியாற்றினார். அதன் பிறகு இவர் பாரதிய சனசங்கத்தில் சேர்ந்தார். 1965-67 ஆம் ஆண்டுகள் வரை உத்தரப் பிரதேச சட்டமன்ற உறுப்பினராக இருந்தார். அவர் பாரதிய சனசங்கத்தின் வேட்பாளராக பக்ரைச்சு மக்களவைத் தொகுதியில் இருந்து நான்காவது மக்களவைக்கு தேர்ந்தெடுக்கப்பட்டார்.
# கே. கே. நாயர்

## மேலும் பார்க்கவும்

- க. கு. முகமது
# தூலியம் மோனோசெலீனைடு

**தூலியம் மோனோசெலீனைடு** (*Thulium monoselenide*) என்பது TmSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியமும் தூலியமும் சேர்ந்து இச்சேர்மம் உருவாகிறது.
# தூலியம் மோனோசெலீனைடு

## தயாரிப்பு

தூலியம் மற்றும் செலீனியத்தை நேரடியாக வினைபுரியச் செய்து தூலியம் மோனோசெலீனைடு தயாரிக்கலாம்.:
::Tm + Se → TmSe
# தூலியம் மோனோசெலீனைடு

## பண்புகள்

தூலியம் மோனோசெலீனைடு செம்பழுப்பு நிறத்தில் கனசதுர படிகங்களாகக் காணப்படுகிறது.ref name=Bucher /> Fm3m என்ற இடக்குழுவில் a = 0.5640 nm, Z = 4 செல் அளவுருக்களுடன் சோடியம் குளோரைடு போன்ற ஒரு கட்டமைப்பை ஏற்றுக் கொள்கிறது.  
தூலியம் மோனோசெலீனைடு 2060 ° செல்சியசு, 1100 °செல்சியசு மற்றும் 1730 °செல்சியசு வெப்பநிலைகளில் முற்றிசைவாக உருகத் தொடங்கி சேர்மத்தின் கட்ட மாற்றங்கள் ஏற்படுகின்றன. துலியம் மோனோசெலினைட்டின் நீல் வெப்பநிலை 1.85–2.8 கெல்வின் ஆகும்.
# தூலியம்(II) அயோடைடு

**தூலியம்(II) அயோடைடு** (*Thulium(II) iodide*) என்பது TmI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியமும் அயோடினும் சேர்ந்து இச்சேர்மம் உருவாகிறது.
# தூலியம்(II) அயோடைடு

## தயாரிப்பு

700~800° செல்சியசு வெப்பநிலையில் ஒரு டான்டலம் கொள்கலனில் தூலியம்(III) அயோடைடு மற்றும் கார உலோகங்களை சேர்த்து வினைபுரியச் செய்வதன் மூலம் தூலியம்(II) அயோடைடு சேர்மத்தை தயாரிக்கலாம். இலித்தியம் மற்றும் சோடியம் ஆகியவற்றைக் குறைக்கும் முகவர்களாகப் பயன்படுத்தி TmI<sub>2</sub> சேர்மம் பெறப்படுகிறது. அதே சமயம் பொட்டாசியம், ரூபிடியம் மற்றும் சீசியம் ஆகியவை பெரோவ்சுகைட்டு கட்டமைப்பு (MTmI3) சேர்மத்தை உருவாக்குகின்றன. CsI சேர்மத்துடன் தூலியம்(II) அயோடைடு 340 °செல்சியசு வெப்பநிலையில் நேரடியாக வினைபுரிந்து உடன் நேரடியாக வினைபுரிந்து CsTmI<sub>3</sub> சேர்மம் உருவாகிறது.  
தூலியம் மற்றும் பாதரசம்(I) அயோடைடு ஆகியவை சேர்ந்து வினைபுரிவதன் மூலமும் தூலியம் அயோடைடைத் தயாரிக்கலாம். வினை செயல்முறை பின்வருமாறு:  
::2 Tm + 3 HgI<sub>2</sub> → 2 TmI<sub>3</sub> + 3 Hg
::Tm + HgI<sub>2</sub> → TmI<sub>2</sub> + Hg
::Tm + 2 TmI<sub>3</sub> → 3 TmI<sub>2</sub>
# ஹூக்லி மகளிர் கல்லூரி

**ஹூக்லி மகளிர் கல்லூரி** என்பது இந்தியாவின் மேற்கு வங்காளத்தின் ஹூக்ளி மாவட்டத்தில் 1949 ஆம் ஆண்டில் நிறுவப்பட்ட மகளிர் கலை மற்றும் அறிவியல் கல்லூரியாகும். கலை, வணிகம் மற்றும் அறிவியல் ஆகியவற்றில் இளங்கலை படிப்புகளை வழங்கும் இக்கல்லூரி பர்த்வான் பல்கலைக்கழகத்துடன் இணைக்கப்பட்டுள்ளது . ஹூக்லி மகளிர் கல்லூரி அம்மாவட்டத்தின் ஆறாவது கல்வி நிறுவனமும் மாவட்டத்தின் முதல் மகளிர் கல்லூரியுமாகும், பர்த்வான் பல்கலைக்கழகத்தில் இணைக்கப்பட்டுள்ள மிகப்பெரிய மகளிர் கல்லூரியுமாகும்.  
இக்கல்லூரி 1962 ஆம் ஆண்டு வரை கொல்கத்தா பல்கலைக்கழகத்துடன் இணைக்கப்பட்டது, பின்னரே கலை மற்றும் அறிவியல் பட்டப்படிப்பு மாணவர்களுக்காக 1960 ஆம் ஆண்டு தொடங்கப்பட்ட பர்த்வான் பல்கலைக்கழகத்துடன் இணைக்கப்பட்டது.
# ஹூக்லி மகளிர் கல்லூரி

## வரலாறு

புகழ்பெற்ற வழக்கறிஞரும் கல்வியாளருமான ஸ்ரீ நிருபேந்திரநாத் தார் அவர்களின் முயற்சியில் இன்னும் கல்விச்சேவையில் ஆர்வமுள்ள சிலரும் இணைந்து 1943 ஆம் ஆண்டில் கங்கை நதிக்கரையில் உள்ள சின்சுரா மைதானத்தில் 17 மாணவர்களுடன் **மிஷன் ஹவுஸ்** என்ற சிறிய கான்கிரீட் கட்டமைப்பில் ஹூக்ளி மகளிர் கல்லூரி தொடங்கப்பட்டது. ஆனால் பல்கலைக்கழகத்தின் அங்கீகாரம் சரியான நேரத்தில் வராததால் அது தன் சேவையை நிறுத்தியது.  
இந்திய சுதந்திரத்திற்குப் பிறகு, 1948இல், மேற்கு வங்க அரசு பெண்களின் கல்வியைப் பரப்புவதற்கான கொள்கைகளையும் திட்டங்களையும் ஏற்றுக்கொண்டதன் அடிப்படையில் ஸ்காட்லாந்து தேவாலயத்தின் ஒரு பிரிவான பெங்கால் மிஷனின் முயற்சியின் கீழ், முதல் ஆண்டு வகுப்புகள் 1949 ஆகஸ்ட் 1 அன்று தொடங்கின, அதே "மிஷன் ஹவுஸ்" என்ற பெயரில் ஒரு சிறிய கட்டிடத்தில் 41 மாணவர்கள் மற்றும் நான்கு ஆசிரியர்களுடன் மறுபடியும் தொடங்கியது. 1952 பிப்ரவரியில், அப்போதைய முதலமைச்சர் பிதன் சந்திர ராய் இக்கல்லூரிக்கு புதிய கட்டிடங்களை திறந்து வைத்தார். ஹூக்ளி மகளிர் கல்லூரியின் முதல் தலைமையாசிரியர் சிறீ காளிபதா மித்ரா ஆவார்.  
1958 ஆம் ஆண்டில் மாணவிகளுக்கான விடுதிக் கட்டிடம் கட்டப்பட்டது. 1964 ஆம் ஆண்டில், கல்லூரி நூலகம் அதன் முறையான வடிவத்தையும் கட்டமைப்பையும் மாநில அரசின் உதவியுடன் பெற்றது.
# ஹூக்லி மகளிர் கல்லூரி

## துறைகள்

### அறிவியல் பிரிவு

- வேதியியல்
- இயற்பியல்
- கணிதம்
- நுண்ணுயிரியல்
# ஹூக்லி மகளிர் கல்லூரி

## துறைகள்

### கலைப் பிரிவு

- பெங்காலி
- ஆங்கிலம்
- சமஸ்கிருதம்
- வரலாறு.
- புவியியல்
- அரசியல் அறிவியல்
- தத்துவம்
- பொருளாதாரம்
# ஹூக்லி மகளிர் கல்லூரி

## நிறுவனத்தின் முதல்வர்கள்

- சிறீ காளிபதா மித்ரா
- திருமதி. சாந்திசூதா கோஷ், முதல்வர் (1951-1970)
- திருமதி. சந்தியாசாஷி முகர்ஜி (1970-1980)
- திருமதி. அனிதா தே (1980-2000)
- டாக்டர் சுமிதா பாஜ்பாய் (2000 முதல்)
# ஹூக்லி மகளிர் கல்லூரி

## அங்கீகாரம்

இந்த ஹூக்லி மகளிர் கல்லூரிக்கு தேசிய மதிப்பீடு மற்றும் அங்கீகார கவுன்சில் (என்ஏஏசி) பி + + தரத்தை வழங்கி அங்கீகரித்துள்ளது. மேலும் பல்கலைக்கழக மானியக் குழுவினாலும் அங்கீகரிக்கப்பட்டுள்ளது.
# கிழக்கு கொல்கத்தா பெண்கள் கல்லூரி

**கிழக்கு கொல்கத்தா பெண்கள் கல்லூரி** (*East Calcutta Girls' College*), என்பது மேற்கு வங்காளத்தின் கொல்கத்தாவில் 1992ஆம் ஆண்டில் நிறுவப்பட்ட ஒரு மகளிர் கல்லூரியாகும். வணிகம், கலை, அறிவியல் ஆகியப்பிரிவுகளில் இளநிலை படிப்புகளை வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது..
# கிழக்கு கொல்கத்தா பெண்கள் கல்லூரி

## துறைகள்

### அறிவியல் பிரிவு

- புவியியல்
- வேதியியல்
- இயற்பியல்
- கணிதம்
- தாவரவியல்
- விலங்கியல்
- கணினி அறிவியல்
# கிழக்கு கொல்கத்தா பெண்கள் கல்லூரி

## துறைகள்

### கலைப்பிரிவு

- பெங்காலி
- ஆங்கிலம்
- பொருளாதாரம்
- வரலாறு.
- அரசியல் அறிவியல்
- தத்துவம்
- கல்வி
- பத்திரிக்கை
- சமூகவியல்
# கிழக்கு கொல்கத்தா பெண்கள் கல்லூரி

## அங்கீகாரம்

இந்த கொல்கத்தா பெண்கள் கல்லூரி புது தில்லியிலுள்ள பல்கலைக்கழக மானியக் குழுவால் அங்கீகரிக்கப்பட்டுள்ளது. தேசிய மதிப்பீடு மற்றும் தரச்சான்று அவையின் பி++ தகுதியுடன் மூன்றாம் சுழற்சியில் அங்கீகரிக்கப்பட்டுள்ளது.
# கோகலே நினைவு மகளிர் கல்லூரி

**கோகலே நினைவு பெண்கள் கல்லூரி** என்பது மேற்கு வங்காளத்தின் கொல்கத்தாவில் 1938 ஆம் ஆண்டில் நிறுவப்பட்ட ஒரு மகளிர் கல்லூரியாகும். அறிவியல் மற்றும் கலைப்பிரிவுகளில் இளங்கலை பட்டங்களை வழங்கும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. இந்திய சுதந்திர இயக்கத்தின் நிறுவனர்களில் ஒருவரான கோபால கிருஷ்ண கோகலே<nowiki/>வை நினைவுகூரும் வகையில் கல்லூரிக்கு இப்பெயர் வைக்கப்பட்டுள்ளது. பழமையான கல்லூரிகளில் ஒன்றான இது, கொல்கத்தாவின் சிறந்த கல்லூரிகளில் ஒன்றாகவும் கருதப்படுகிறது.
# கோகலே நினைவு மகளிர் கல்லூரி

## வரலாறு

சிறந்த சமூக சீர்திருத்தவாதி மற்றும் கல்வியாளர் திருமதி. பி.கே. ரே என்று பிரபலமாக அறியப்பட்ட சரளா ரேயால், கல்வியாளர் மற்றும் தேசியவாதத் தலைவரான கோபால கிருஷ்ண கோகலேவின் முற்போக்கான கொள்கைகளில் இருந்து உத்வேகம் கொண்டு வங்காளப் பெண்களை, வெறும் பெண் பட்டதாரிகளாக மட்டுமல்ல, நாட்டின் தகுதியான குடிமக்களாகவும், திறமையான நிர்வாகிகளாகவும், மனசாட்சியுடன் பணிபுரியும் நபர்களாகவும் உருவாக்க எண்ணி, 1920 ஆம் ஆண்டு இக்கல்லூரியைத் துவங்கியுள்ளார்.  
சரளா ரேயின் தீவிர சீடரும், இக்கல்லூரியின் முதல் முதல்வருமான டாக்டர் எஸ்இ ராணி கோஷ் 1938 ஆம் ஆண்டில் இதன் தொடக்கத்திலிருந்து 18 நவம்பர் 1961 இல் அவர் இறக்கும் வரையும் சேவைபுரிந்து இக்கல்லூரியை மூன்றாண்டு பட்டப்படிப்புக் கல்லூரியாக மாற்றியுள்ளார்.
# கோகலே நினைவு மகளிர் கல்லூரி

## சிறப்புகள்

இக்கல்லூரியே, மூன்று ஆண்டு பட்டப்படிப்பில் உளவியலைக் கற்பிப்பதற்காக கொல்கத்தா பல்கலைக்கழகத்தால் இணைக்கப்பட்ட முதல் இளங்கலைக் கல்லூரியாகும். இந்திய சுதந்திரத்திற்கு முன்பாகவே, இந்த கோகலே நினைவு கல்லூரி மாணவிகளால் **ஜன கண மன** பாடப்பட்டது குறிப்பிடத்தக்கது.
# கோகலே நினைவு மகளிர் கல்லூரி

## துறைகள்

### அறிவியல் பிரிவு

- தாவரவியல்
- கணிதம்
- விளம்பர விற்பனை ஊக்குவிப்பு மற்றும் விற்பனை மேலாண்மை (முக்கிய அம்சங்கள்)
- வேதியியல்
- இயற்பியல்
- மருத்துவ ஊட்டச்சத்து மற்றும் உணவியல்
# கோகலே நினைவு மகளிர் கல்லூரி

## துறைகள்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- ஹிந்தி
- வரலாறு.
- புவியியல்
- அரசியல் அறிவியல்
- தத்துவம்
- பொருளாதாரம்
- கல்வி
- தொடர்பு ஆங்கிலம்
- உளவியல்
# கோகலே நினைவு மகளிர் கல்லூரி

## குறிப்பிடத்தக்க முன்னாள் மாணவர்கள்

- மம்தா சங்கர், நடனக் கலைஞர் மற்றும் நடிகை
- ஸ்ரபானி சென், பாடகர்
- கோயல் முல்லிக், நடிகை
- பசப்தத்தா சாட்டர்ஜி, நடிகை
- டோனா கங்குலி, நடனக் கலைஞர்
- சைத்தி கோஷல், நடிகை
- நபனீதா தேவ் சென், எழுத்தாளர் மற்றும் கல்வியாளர்
# கோகலே நினைவு மகளிர் கல்லூரி

## அங்கீகாரம்

கோகலே நினைவு மகளிர் கல்லூரி பல்கலைக்கழக மானியக் குழு<nowiki/>வால் அங்கீகரிக்கப்பட்டுள்ளது. மேலும் இக்கல்லூரி தேசிய மதிப்பீடு மற்றும் அங்கீகார கவுன்சிலால் (என்ஏஏசி) மறு அங்கீகாரம் பெற்று பி+ தகுதி பெற்றுள்ளது.
# பர்மா பாறையமைப்பு

**பர்மா பாறையமைப்பு** (*Burma Terrane*) அல்லது **மேற்கு பர்மா தொகுதி** (*West Burma block*) என்பது டெதிஸ் பெருங்கடலில் உள்ள கோண்ட்வானாவில் இருந்து உருவான ஒரு தனிமைப்படுத்தப்பட்ட தீவு வளைவாகும் . கிரீத்தேசியக் காலத்தின் ஆரம்பத்திலிருந்தே இந்த நிலப்பரப்பு துணை மண்டலத்தின் மேல் தட்டில் இருந்தது. இது பேலியோசீன் காலத்தில் இன்சுலர் இந்தியாவுடன் மோதி, தொடர்ந்து வடக்கு நோக்கித் தள்ளப்பட்டு, இறுதியில் ஆசியாவின் பிரதான நிலப்பரப்பில் மோதியது. மேற்கு மியான்மரின் பெரும்பகுதி முன்னாள் பர்மா நிலப்பரப்பைக் கொண்டுள்ளது, எனவே இதற்கு "மேற்கு பர்மா தொகுதி" என்று பெயர்.  
நீண்ட காலமாக இது மெசோசோயிக் காலத்திலிருந்து யூரேசியாவின் ஒரு பகுதியாக இருந்ததாகக் கருதப்பட்டது, ஆனால் சமீபத்திய புவியியல் ஆய்வுகள் வடமேற்கு ஆத்திரேலியாவின் விளிம்பிற்கு அருகில் ட்ரயாசிக் பகுதியில் அமைந்திருந்ததாகக் கூறுகின்றன, மேலும் பேலியோ காந்தவியல் தரவுகள் அந்தத் தொகுதி பூமத்திய ரேகை அட்சரேகைகளில் இருந்ததாகக் கூறுகின்றன. யூரேசியாவிலிருந்து கிரீத்தேசியஸிலிருந்து பிற்பகுதி இயோசீன் வரை பிரிக்கப்பட்டது.  
கிரீத்தேசிய காலத்திலிருந்து, அந்தமான் தீவுகளுக்கு வடக்கே சுந்தா அகழி துணை மண்டலத்தின் முன்பகுதியில் இந்தத் தொகுதி அமைந்திருந்ததாகக் கூறப்படுகிறது.
# பெண்களுக்கான அரசு உடற்கல்வி கல்லூரி

## வரலாறு

1985 ஆம் ஆண்டு மேற்கு வங்க அரசின் அப்போதைய மாண்புமிகு அமைச்சர் மறைந்த திரு கமல் குஹா அவர்களின் முயற்சியால் ஆசிரியர்களுக்கான கல்வியை வழங்கும் நோக்கத்துடன் துவங்கப்பட்டதே இக்கல்லூரியாகும். மேற்கு வங்காள அரசாங்கத்தின் ஒரே ஆசிரியர் பயிற்சிக் கல்லூரியான இது, ஆரம்பத்தில் வடக்கு வங்க பல்கலைக்கழகத்துடன் இணைக்கப்பட்டு, பின்னர் 2015 ஆம் ஆண்டில் புதிதாக நிறுவப்பட்ட கூச் பெகார் பஞ்சனன் பர்மா பல்கலைக்கழகத்திற்கு மாற்றப்பட்டது. அதே ஆண்டில் 100 மாணவர்களை உள்வாங்கும் திறனுடன் என்சிடிஈயின்(NCTE) திருத்தப்பட்ட அங்கீகாரத்தைப் பெற்றுள்ளது.
# பெண்களுக்கான அரசு உடற்கல்வி கல்லூரி

## அமைவிடம்

மேற்கு வங்காளத்தின் கூச் பெஹார் மாவட்டத்தில் உள்ள எல்லை நகரமான தின்ஹாட்டாவை ஒட்டிமிகவும் வசீகரமான இயற்கை அமைப்பிற்கு மத்தியில் அமைந்துள்ளது, இதன் மேற்குப் பகுதியில் டீஸ்டா நதி ஓடுகிறது. மேலும் இதன் முழுப் பகுதியும் பக்ஸாவின் பசுமையான சில்வன் காடுகளால் சூழப்பட்டுள்ளது.
# மலாக்கா மாநில ஆட்சிக்குழு

**மலாக்கா மாநில ஆட்சிக்குழு** (ஆங்கிலம் *Malacca State Executive Council*; மலாய்: *Majlis Mesyuarat Kerajaan Negeri Melaka*) என்பது மலேசியா மலாக்கா மாநில அரசாங்கத்தின் நிர்வாக ஆட்சிக்குழுவாகும். மலாக்கா யாங் டி பெர்துவா (*Yang di-Pertua Negeri of Malacca*) அவர்களால் நியமிக்கப்பட்ட மலாக்கா முதலமைச்சர் (*Ketua Menteri Melaka*) இந்த ஆட்சிக் குழுவிற்கு தலைமை தாங்குகிறார்.  
மலாக்கா முதலமைச்சர், மலாக்கா மாநில சட்டமன்றத்தில் (*Malacca State Legislative Assembly*) அதிகப் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.
# மலாக்கா மாநில ஆட்சிக்குழு

## பொது

இந்த ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.  
ஆட்சிக்குழு உறுப்பினர்கள் மலாக்கா முதலமைச்சரால் தேர்ந்தெடுக்கப்பட்டு மலாக்கா ஆளுநரால் நியமிக்கப் படுகிறார்கள். மலேசியாவின் மாநில ஆட்சிக் குழுக்களுக்கு தனித்தனியான அமைச்சுகள் இல்லை. மாறாக குழுக்கள் மட்டுமே உள்ளன. ஒவ்வொரு குழுவும் அந்தக் குழு சார்ந்த மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர் ஒரு குழுவின் தலைவராகச் செயல்படுவார்.
# மலாக்கா மாநில ஆட்சிக்குழு

## உறுப்பினர்களின் பட்டியல்

### அப்துல் ரவுப் யூசோ ஆட்சிக்குழு

#### (2023 தொடக்கம்)

| * அம்னோ (8)
* மசீச (1)
* மஇகா (1) | * ஜசெக (1) |
| --- | --- |
**31 மார்ச் 2023 தொடக்கம் ஆட்சிக்குழு உறுப்பினர்கள்:**
| பெயர் | துறை | கட்சி | சட்டமன்ற
தொகுதி | தொடக்கம் | முடிவு |
| --- | --- | --- | --- | --- | --- |
| **அப்துல் ரவுப் யூசோ** (முதலமைச்சர்) | * பொருளாதார திட்டமிடல்
* நிதி
* நில விவகாரங்கள்
* அரசு சாரா நிறுவனங்கள்
* முதலீடு
* தொழில்
* தொழில்நுட்பம், தொழிற்கல்வி, பயிற்சி) மேம்பாடு | பாரிசான் (அம்னோ) | தஞ்சோங் பிடாரா | 31 மார்ச் 2023 | பதவியில் |
| ராயிஸ் யாசின் (மூத்த உறுப்பினர்) | * வீடு
* உள்ளூர் அரசு
* வடிகால்
* பருவநிலை மாற்றம்
* பேரிடர் மேலாண்மை | பாயா ரும்புட் | 5 ஏப்ரல் 2023 |  |  |
| அப்துல் ரசாக் அப்துல் ரகுமான் | * சுற்றுலா
* பரம்பரை
* கலை
* கலாசாரம் | தெலுக் மாஸ் |  |  |  |
| முகமது அக்மல் சலே | * கிராமப்புற வளர்ச்சி
* வேளாண்மை
* உணவு பாதுகாப்பு | மெர்லிமாவ் |  |  |  |
| கல்சோம் நூர்டின் | * பெண்கள் மேம்பாடு
* குடும்ப வளர்ச்சி
* சமூக மேம்பாடு | பெங்காலான் பத்து |  |  |  |
| ரகமத் மரிமான் | * கல்வி
* உயர் கல்வி
* மத விவகாரங்கள் | ஆயர் மோலேக் |  |  |  |
| பைருல் நிசாம் ரோசுலான் | * அறிவியல்
* தொழில்நுட்பம்
* புதுமை
* இலக்கியவல் தொடர்பு துறை | அசகான் |  |  |  |
| அமீத் மைதீன் குஞ்சு பசீர் | * பொதுப்பணி
* உள்கட்டமைப்பு
* பொது வசதிகள்
* போக்குவரத்து | ஆயர் லீமாவ் |  |  |  |
| நிங்வே கி செம் | * உடல் நலன்
* மனித வளம்
* ஒற்றுமை | பாரிசான் (மசீச) | மாச்சாப் ஜெயா |  |  |
| **சண்முகம் பிச்சை** | * இளைஞர்
* விளையாட்டு
* அரசு சாரா நிறுவனங்கள் | பாரிசான் (மஇகா) | காடேக் |  |  |
| அலெக்ஸ் சீ சு சின் | * தொழில்முனைவோர் மேம்பாடு
* கூட்டுறவு
* நுகர்வோர் விவகாரங்கள் | பாக்காத்தான் (ஜசெக) | கெசிடாங் | } |  |
# மலாக்கா மாநில ஆட்சிக்குழு

## உறுப்பினர்களின் பட்டியல்

### அப்துல் ரவுப் யூசோ ஆட்சிக்குழு

#### துணை உறுப்பினர்கள்

| * அம்னோ (8) | * ஜசெக (2) |
| --- | --- |
6 ஏப்ரல் 2023 தொடக்கம் துணை ஆட்சிக்குழு உறுப்பினர்கள்:
| பெயர் | துறை | கட்சி | சட்டமன்ற
தொகுதி | தொடக்கம் | முடிவு |  |
| --- | --- | --- | --- | --- | --- | --- |
| கைதிரா அபு சகார் | * பொருளாதார திட்டமிடல்
* நிதி
* நில விவகாரங்கள்
* அரசு சாரா நிறுவனங்கள்
* முதலீடு
* தொழில்
* தொழில்நுட்பம், தொழிற்கல்வி, தொழில்துறை பயிற்சி | பாரிசான் (அம்னோ) | ரிம் | 6 ஏப்ரல் 2023 | பதவியில்' |  |
| சுல்கிப்லி முகமட் சின் | * வீட்டுவசதி
* உள்ளூர் அரசு
* வடிகால்
* பருவநிலை மாற்றம்
* பேரிடர் மேலாண்மை | தாபோ நானிங் |  |  |  |  |
| சைடி அத்தான் | * சுற்றுலா
* பாரம்பரியம்
* கலை
* கலாச்சாரம் | செர்க்காம் |  |  |  |  |
| லோ சீ லியோங் | * கிராமப்புற வளர்ச்சி
* வேளாண்மை
* உணவு பாதுகாப்பு | பாக்காத்தான் (ஜசெக) | கோத்தா லக்சுமணா |  |  |  |
| லெங் சாவ் யென் | * பெண்கள் மேம்பாடு
* குடும்ப வளர்ச்சி
* சமூக மேம்பாடு | பண்டார் ஈலிர் |  |  |  |  |
| ரோசுலி அப்துல்லா | * கல்வி
* உயர் கல்வி
* மத விவகாரங்கள் | பாரிசான் (அம்னோ) | கோலா லிங்கி |  |  |  |
| முகமது நூர் எல்மி அப்துல் அலீம் | * அறிவியல்
* தொழில்நுட்பம்
* புதுமை
* இலக்கவியல் தொடர்புகள் | டூயோங் |  |  |  |  |
| சகாரி அப்தில் காலில் | * பொதுப்பணி
* உள்கட்டமைப்பு
* பொது வசதிகள்
* போக்குவரத்து | டுரியான் துங்கல் |  |  |  |  |
| சித்தி பைசா அப்துல் அஜிஸ் | * உடல்நலன்
* மனித வளம்
* ஒற்றுமை | சுங்கை ரம்பை |  |  |  |  |
| *காலி* | * இளைஞர்கள்
* விளையாட்டு
* அரசு சாரா நிறுவனங்கள் | *காலி* |  |  |  |  |
| துமினா காடி முகமது அசிம் | * தொழில்முனைவோர் மேம்பாடு
* கூட்டுறவு
* நுகர்வோர் விவகாரங்கள் | பாரிசான் (அம்னோ) | சுங்கை பந்தாய் குண்டூர் | 6 ஏப்ரல் 2023 | *பதவியில்* | } |
# நயாத்

**நயாத்** ( *Naiad* ) என்பது கிரேக்க புராணங்களில் தோன்றும் ஒரு வகை பெண் ஆவியாகும். இது நீரூற்றுகள், கிணறுகள், அருவிகள், நீரோடைகள், மற்றும் பிற நன்னீர் பகுதிகளில் வசிப்பதாக நம்பப்படுகிறது. இவை ஆறுகளின் கடவுள்களிலிருந்து வேறுபட்டவைகள். இவைகள் ஆறுகளை உள்ளடக்கியவைகள். மேலும், மற்றும் சதுப்பு நிலங்கள், குளங்கள் மற்றும் ஆர்கோசிலுள்ள மைசீனியனுக்கு முந்தைய *இலெர்னா* போன்ற குளம்-ஏரிகளின் அமைதியான நீரில் வசிக்கும் பழமையான ஆவிகள்.  
இவை பழங்காலத்தவர்களிடையே மிகுந்த மரியாதையுடன் நடத்தப்பட்டன. மேலும் ஆடுகள், மது, தேன் மற்றும் எண்ணெய் ஆகியவை அவைகளுக்கு வழங்கப்பட்டன. சில சமயங்களில் பால், பழம் மற்றும் பூக்களை மட்டுமே பிரசாதமாக வைத்து வழிபட்டனர்.
# நயாத்

## சொற்பிறப்பியல்

கிரேக்க மொழியில் நயாத் என்பதற்கு "ஓட்டம்", அல்லது "ஓடும் நீர்" எனப் பொருள் தருகிறது.
# நயாத்

## புராணம்

ஓவியம் ]]
நயாத்துகள் பெரும்பாலும் பழமையான உள்ளூர் வழிபாட்டு முறைகளின் ஒரு பொருளாக இருந்தனன். அவை மனிதர்களால் இன்றியமையாததாக வழிபடப்படுகின்றன. வசந்தகால விழாக்களில் சிறுவர்களும் சிறுமிகளும் பெரியவர்களாக ஆகும்போது தங்கள் குழந்தைத்தனமான வேடிக்கைகளை உள்ளூர் நயாத்துக்கு அர்ப்பணித்தனர். லெர்னா போன்ற இடங்களில் அவர்களின் "நீர் சடங்கு" மந்திர மருத்துவ குணங்களைக் கொண்டது. அங்கு விலங்குகள் மூழ்கடிக்கப்படுவது வாடிக்கையாக இருந்தது. அவர்களின் தெய்வ வாக்கு கேட்கும் இடமான ஆரக்கிள்கள் பண்டைய நீரூற்றுகளால் அமைந்திருக்கலாம்.  
குறிப்பிட்ட நீரூற்றுகளுடன் தொடர்புடைய இவ்வகையான தண்ணீர் ஆவி கிரேக்கத்துடன் நேரடி தொடர்பு இல்லாத ஐரோப்பா முழுவதும் அறியப்பட்டது. வடமேற்கு ஐரோப்பாவின் கெல்ட்டியர்களின் கிணறுகளில் உயிர்வாழுவதாக நம்பபடுகிறது.
# நயாத்

## இடப் பெயர்கள்

- நியூ ஓர்லியன்ஸில் உள்ள செயின்ட் சார்லஸ் அவென்யூ முன்பு நயாத் தெரு என்று அழைக்கப்பட்டது
- அண்டார்டிகாவில் உள்ள ஒரு ஏரிக்கு நயாத் ஏரி எனப் பெயரிடப்பட்டது.
# முக்தோ சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1990 | டோர்ஜீ காண்டு | இந்திய தேசிய காங்கிரஸ் |
| 1995 |  |  |
| 1999 |  |  |
| 2004 |  |  |
| 2009 |  |  |
| 2011 | பெமா காண்டு |  |
| 2014 |  |  |
| 2019 | பாரதிய ஜனதா கட்சி |  |
| 2024 | } |  |
**குறிப்பு**
# திரிபிரங்கோடு

**திரிபிரங்கோடு** (*Triprangode*) என்பது இந்தியாவின் கேரள மாநிலத்தில் மலப்புரம் மாவட்டத்தில் உள்ள ஒரு சிற்றூர். இந்திய மக்கள் தொகை கணக்கெடுப்பின்படி, திரிபிரங்கோடின் மொத்த மக்கள் தொகை 37175 ஆகும். இதில் ஆண்களின் எண்ணிக்கை 17422 என்றும், பெண்களின் எண்ணிக்கை 19753 என்றும் உள்ளது.
# திரிபிரங்கோடு

## போக்குவரத்து

திரிபிரங்கோடு கிராமம் திரூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.
# விக்கிப்பீடியா:விக்கித்திட்டம் தாவரங்கள்/தேவைப்படும் கட்டுரைகள்/தொடக்க வடிவம்/இனம்

<u>**தாவரவியல் கட்டுரைகளை எழுதுவதற்கு, அதற்குரிய அனுபவம், கல்வி சிந்தனை வேண்டும். எனவே கவனமாக இதனைக்கையாள வேண்டும் இல்லையெனில் நிருவாகிகள் உங்கள் கட்டுரையை நீக்க அதிக வாய்ப்புண்டு. உங்களுக்கு ஆர்வம் இருப்பின், உங்கள் மணல் தொட்டியில் எழுதி இத்திட்டப்பக்கத்தில் இணைந்துள்ளவர்களிடம் உதவி கேளுங்கள். **</u>
<poem>  
</poem>
**_கட்டுரையின்தமிழ்தலைப்புமாற்றுக_** (தாவரவியல் பெயர்: *_பேரினப்பெயர்_சிற்றினப்பெயர்_மாற்றுக_*, _ஆங்கிலப்பெயர்இருந்தால் எழுதுக_இல்லையெனில்_விட்டுவிடவும்_) என்பது _குடும்பப்பெயர்மாற்றுக_ குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், _எண்ணிக்கைமாற்றுக_ பேரினங்கள் வகைப்படுத்தப்பட்டுள்ளன. அதிலுள்ள “_பேரினப்பெயரிடுக_” என்ற பேரினத்தில், மொத்தம் _ எண்ணிக்கைமாற்றுக_ இனங்கள் உள்ளன. அதில் ஒரு இனமான இத்தாவரம் குறித்த முதல் ஆவணக்குறிப்பு, _ஆண்டுமாற்றுக_ ஆம் ஆண்டு வெளிவந்துள்ளதாக, கியூ தாவரவியல் ஆய்வகம் தெரிவிக்கிறது.
# விக்கிப்பீடியா:விக்கித்திட்டம் தாவரங்கள்/தேவைப்படும் கட்டுரைகள்/தொடக்க வடிவம்/இனம்

## வாழிடங்கள்

- இத்தாவரத்தின் வாழிடம் குறித்து எழுதுக. தாவரவியல் வாழிடங்கள் என்பதில் நாடுகளின் எல்லைகளைக் குறிப்பிடுவர். ஆனால் [[]] என்பதில் உள்ள நிலப்பிரிவுகளை எழுதுங்கள். அதற்கு பன்னாட்டு தாவரவியல் ஆய்வக இணைய தளமான powo உதவும்.
# விக்கிப்பீடியா:விக்கித்திட்டம் தாவரங்கள்/தேவைப்படும் கட்டுரைகள்/தொடக்க வடிவம்/இனம்

## வளர் இயல்புகள்

பிறகு இதன் புறத்தோற்றம் குறித்து குறிப்பிடுக. இதற்கு தாவரவியல் நூல்கள் பல உள்ளன. இணையத்தில் தாவரவியல் சொற்களால் தேடுக. நீங்கள் இணையத்தில் சிறந்த நூல்களைப் பார்த்தால் இங்கு இணைக்கவும்.
# விக்கிப்பீடியா:விக்கித்திட்டம் தாவரங்கள்/தேவைப்படும் கட்டுரைகள்/தொடக்க வடிவம்/இனம்

## பயன்பாடுகள்

எத்தகைய மருத்துவத்தில் இத்தாவரம் பயன்படுகிறது என்பதையும், அதற்குரிய இணைய உரலி பன்னாட்டு சான்றினையும் இணைக்க வேண்டும். சான்றுகள் அற்ற எதனையும் இணைத்தல் கூடாது. எடுத்துக்காட்டாக, இது தலைவலிக்கு உதவும். சர்க்கரை நோய்க்கு உதவும் என்ற மருத்துக்குறிப்புகளைத் தரக்கூடாது.
# இலைலா பகலவி

**இலைலா பகலவி** ( *Leila Pahlavi* ) ( 27 மார்ச் 1970 - 10 ஜூன் 2001) ஈரானின் இளவரசியும் மற்றும் பகலவி வம்சத்தைச் சேர்ந்த ஈரானின் ஷா முகமது ரிசா பகலவியின் மூன்றாவது மனைவி பரா பகலவிவியின் இளைய மகளும் ஆவார்.
# இலைலா பகலவி

## ஆரம்ப கால வாழ்க்கை

லைலா பகலவி, 27 மார்ச் 1970 அன்று ஈரானின் தெகுரானில் பிறந்தார். இவர் ஷா முகமது ரிசா பகலவி மற்றும் பேரரசி பரா பகலவிவியின் நான்காவது மற்றும் இளைய மகளாவார். இவருக்கு மேலும் இரண்டு மூத்த சகோதரர்களும், ஒரு அக்காவும் ஒரு ஒன்றுவிட்ட ஒரு அக்காவும் இருந்தனர். இவர் பாரசீகம், ஆங்கிலம் மற்றும் பிரஞ்சு உட்பட எசுப்பானியம் மற்றும் இத்தாலிய மொழிகளையும் சரளமாக பேசினார். மற்றும் நாள்பட்ட சோர்வு நோய்க்குறி ஆகியவற்றால் அவதிப்பட்டு உடல் மெலிந்து காணப்பட்டார்.
# இலைலா பகலவி

## இறப்பு

பாரிசில் உள்ள பாசி கல்லறையில் லைலா பகலவியின் கல்லறை]]
இலைலா பகலவி இலண்டனில் உள்ள லியோனார்ட் விடுதியிலுள்ள தனது அறையில் ஞாயிற்றுக்கிழமை 10 ஜூன் 2001 அன்று, இறந்து கிடந்தார். தூக்கமின்மைக்கு சிகிச்சையளிக்கப் பயன்படுத்தப்படும் *பார்பிட்யூரேட்* என்ற மருந்தை அதிகளவில் உட்கொண்டதும், உடலில் சிறிதளவு கோக்கைன் இருந்ததும் கண்டறியப்பட்டது.  
ஜூன் 17, 2001 அன்று, பிரான்சின் பாரிசிலுள்ள *சிமிட்டியர் டி பாசி* கல்லறையில் அடக்கம் செய்யப்பட்டார். இறுதிச் சடங்கில் அவரது தாயார் பேரரசி பரா உட்பட பல அரச குடும்பத்தினரும் கலந்து கொண்டனர்.
# நன்னம்பிரா

**நன்னம்பிரா** (*Nannambra*) என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள ஒரு சிற்றூராகும்.
# நன்னம்பிரா

## மக்கள்தொகையியல்

இந்திய மக்கள் தொகைக் கணக்கெடுப்பின் படி, நன்னம்பிராவின் மொத்த மக்கள் தொகை 35532ஆகும். இதில் ஆண்களின் எண்ணிக்கை 16846 என்றும், பெண்களின் எண்ணிக்கை 18686 என்றும் உள்ளது.
# நன்னம்பிரா

## போக்குவரத்து

அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.
# இட்டெர்பியம் மோனோதெலூரைடு

**இட்டெர்பியம் மோனோதெலூரைடு** (*Ytterbium monotelluride*) என்பது YbTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியத்தின் தெலூரைடு உப்புகளில் இதுவும் ஒன்றாகும்.
# இட்டெர்பியம் மோனோதெலூரைடு

## தயாரிப்பு

இட்டெர்பியம்(III) தெலூரைடு (Yb<sub>2</sub>Te<sub>3</sub>) உயர் வெப்பநிலையில் ஒடுக்குதல் வினைக்கு உட்படுத்தி அல்லது இட்டெர்பியம்(III) குளோரைடுடன் தெலூரியம் மற்றும் ஐதரசனை சேர்த்து வினைபுரியச் செய்து இட்டெர்பியம் மோனோதெலூரைடு தயாரிக்கப்படுகிறது.:  
: YbCl<sub>3</sub> + H<sub>2</sub> → YbCl<sub>2</sub> + 2 HCl
: YbCl<sub>2</sub> + H<sub>2</sub> + Te → YbTe + 2 HCl  
[(py)2Yb(μ-η2-η2-PhNNPh)(TePh)]2·2py அணைவுச் சேர்மத்தின் வெப்பச் சிதைவிலும் இட்டெர்பியம் மோனோதெலூரைடு உருவாகிறது. அதேவேளையில் இட்டெர்பியம்(III) நைத்திரைடு சேர்மமும் உருவாகிறது.
# ஒத்துக்குங்கல்

**ஒத்துக்குங்கல்** (*Othukkungal*) என்பது இந்தியாவின் கேரள மாநிலத்தின் மலப்புரம் மாவட்டத்தில் மக்கள் தொகை கணக்கெடுப்பில் உள்ள ஒரு ஊராகும். இது மலப்புறம் நகரத்தின் புறநகராக உள்ளது. இது நகரத்தில் இருந்து 5 கி.மீ. தொலைவில் அமைந்துள்ளது. இது முன்மொழியப்பட்ட மலப்புரம் மாநகராட்சியின் ஒரு பகுதியாகும்.
# ஒத்துக்குங்கல்

## மக்கள்தொகையியல்

இந்திய மக்கள் தொகைக் கணக்கெடுப்பின் படி, தானாலூரின் மொத்த மக்கள் தொகை 34882 ஆகும். இதில் ஆண்களின் எண்ணிக்கை 34882 என்றும், பெண்களின் எண்ணிக்கை 18061 என்றும் உள்ளது.
# திரங் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1990 | லோப்சங் செரிங் | சுயேச்சை |
| 1995 | செரிங் கியுர்மே | இந்திய தேசிய காங்கிரஸ் |
| 1999 |  |  |
| 2004 |  |  |
| 2009 | புர்பா செரிங் | அருணாச்சல் மக்கள் கட்சி |
| 2014 |  |  |
| 2019 | பாரதிய ஜனதா கட்சி | } |
# கற்சிலைமடு

<templatestyles src="Module:Infobox/styles.css"></templatestyles>
**கற்சிலைமடு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடக்கே சுமார் 5 கிலோமீட்டர் தூரத்தில் அமைந்துள்ளது.
# கற்சிலைமடு

## வரலாறு

கற்சிலைமடு என்ற பெயர் வரக்காரணம் பண்டாரவன்னியனின் கல்வெட்டு கற்சிலைமடுவில் அமைந்திருப்பதே என பலரும் கூறுகின்றனர். கற்சிலைமடு பண்டாரவன்னியனின் மிக முக்கிய மையமாக விளங்கியிருக்கின்றது. ஆனால் கற்சிலைமடு என்ற பெயருக்கும் பண்டாரவன்னியன் தோற்கடிக்கப்பட்டதாக கூறும் கல்வெட்டுக்கும் சம்பந்தமில்லை. 1803இல் கற்சிலைமடுவில் வைத்து கப்டன் வொன் றிபேக்கினால் பண்டாரவன்னியன் தோற்கடிக்கப்பட்ட போதும் கிட்டத்தட்ட 100 ஆண்டுகளின் பின்னர் அதாவது 1904-1905 காலப்பகுதியில் முல்லைத்தீவு பிரிவிற்கு உதவி அரச அதிபராக இருந்த ஆர்.ஏ.ஜி.வெஸ்ரிங் என்பவரால் தோற்கடித்த இடத்தை அடையாளம் கண்டு அவ்விடத்தில் வொன் றிபேக்கினால் பண்டாரவன்னியன் தோற்கடிக்கப்பட்டதை உறுதிப்படுத்த கல் நாட்டப்பட்டதாக ஜே.பீ.லூயிஸ் அவர்களினால் 1913ம் ஆண்டு வெளியிடப்பட்ட "இலங்கையிலுள்ள நடுகற்களும், நினைவுச்சின்னங்களும்" (TOMBSTONES AND MONUMENTS IN CEYLON ) என்ற நூலில் குறிப்பிடப்பட்டுள்ளது. 1904 இல் நடுகல் நாட்டப்பட்டபோதும் 1895 இல் வெளியான "A Manual of Vanni Districts" எனும் நூலில் மேல்பற்று வடக்கின் மிகச்சிறந்த கிராமம் கற்சிலைமடு (Kachchilaimadu is the best village in the pattu) என கச்சிலைமடு எனும் பெயரே பயன்படுத்தப்பட்டுள்ளது. அவ்வாறெனில் கல்வெட்டு நாட்டப்பட முன்னரே இப்பெயரை பயன்படுத்தியிருக்கின்றனர். அத்துடன் பாரம்பரியம் மிக்க இக்கிராமத்தின் பெயர் 1904ம் ஆண்டுக்கு பின்னர் வருவதற்கு சாத்தியமில்லை ஏனெனில் கற்சிலைமடுவில் 1817இல் 49 பேரும், 1839இல் 119 பேரும், 1881இல் 87பேரும், 1891இல் 145 பேரும் வசித்திருக்கிறார்கள். அவ்வாறெனில் கற்சிலைமடு என்ற பெயர் எவ்வாறு வந்தது என்றால் கற்சிலைமடுக்குளத்தின் கீழே காடுகளில் காணப்பட்ட சிதைவடைந்த ஆலயத்தின் பகுதிகள், அதிகளவான சிலைகள், இலிங்கங்களே காரணமாகும். இதனை வன்னி வரலாற்றாய்வாளர் அருணா செல்லத்துரை அவர்களும் தெளிவாகக் கூறுகின்றார். A manual of Vanni district நூலிலும் சிலைகள், ஆலயச்சிதைவுகள் கற்சிலைமடுக்குளத்தின் கீழ்க்காணப்பட்டதென குறிப்பிடப்படுகின்றது. பின்னர் இப்பிரதேச வாசிகளாலேயே இச்சிலைகளின் உள்ளே ஏதாவது பெறுமதியான பொருட்கள் இருக்கலாம் என்ற சந்தேகத்தில் உடைக்கப்பட்டிருக்கின்றது.
# கற்சிலைமடு

## ஆலயங்கள்

கற்சிலைமடுக் கிராமத்தில் பின்வரும் ஆலயங்கள் அமைந்துள்ளன:
- கற்சிலைமடு தகட்டு வைரவர் ஆலயம்
- கற்சிலைமடு சம்மளந்துளாய் விநாயகர் ஆலயம்
- கற்சிலைமடு நாகம்மாள் ஆலயம்
- கற்சிலைமடு நாகதம்பிரான் ஆலயம்
# கற்சிலைமடு

## பாடசாலைகள்

இவ்வூரில் கற்சிலைமடு அரசினர் தமிழ்க்கலவன் பாடசாலை உள்ளது (2017ம் ஆண்டு "பண்டாரவன்னியன் மகாவித்தியாலயம்" எனப் பெயர் மாற்றம் செய்யப்பட்டுள்ளது)
# அர்ச்சனா பட்டாச்சார்யா

**அர்ச்சனா பட்டாச்சார்யா** (*Archana Bhattacharyya*)(பிறப்பு 1948) ஓர் இந்திய இயற்பியலாளர் ஆவார். இவர் அயனியாக்கப்பட்ட வளிமண்டல இயற்பியல், புவியின் காந்தவியல் மற்றும் விண்வெளியின் வானிலை ஆகியவற்றில் நிபுணத்துவம் பெற்றவர். இவர் நவி மும்பையில் உள்ள இந்தியப் புவி காந்தவியல் நிறுவனத்தின் இயக்குநராக உள்ளார்.
# அர்ச்சனா பட்டாச்சார்யா

## கல்வி

பட்டாச்சார்யா இளம் அறிவியல் கல்வியினை முடித்து முது நிலை அறிவியல் கல்வியினை தில்லி பல்கலைக்கழகத்தில் முறையே 1967 மற்றும் 1969-ஆம் ஆண்டுகளில் இயற்பியலில் முடித்தார். இவர் தேசிய அறிவியல் திறமை உதவித்தொகையையும் (1964-69) பெற்றார். இவர் வடமேற்கு பல்கலைக்கழகத்தில் (1975) இயற்பியலில் முனைவர் பட்டம் பெற்று கோட்பாட்டு குவிந்த பொருள் இயற்பியல் துறையில் பணிபுரிந்தார்.
# அர்ச்சனா பட்டாச்சார்யா

## பணி

பட்டாச்சார்யா 1978-இல் மும்பையில் உள்ள இந்தியப் புவி காந்தவியல் நிறுவனத்தில் சேர்ந்தார். இவர் 1986-87-இல் இல்லினாய்சு, அர்பானா-சாம்பெய்ன் பல்கலைக்கழகத்தில் கேசி யெக் குழுவுடன் பணிபுரிந்தார். 1998-2000-இல் இவர் அமெரிக்காவின் மாசச்சூசெட்சில் உள்ள வானூர் திபடை ஆராய்ச்சி ஆய்வகத்தில் மூத்த குடியுரிமை ஆராய்ச்சி கூட்டாளராக இருந்தார். இவர் 2005-2010 காலகட்டத்தில் இந்தியப் புவி காந்தவியல் நிறுவன இயக்குநராகப் பணியாற்றினார். தற்போது, தகைசால் அறிவியலாளராக உள்ளார்.
# அர்ச்சனா பட்டாச்சார்யா

## விருதுகளும் கௌரவங்களும்

- 2008-இல் இந்தியப் புவி இயற்பியல் ஒன்றியத்தின் பேராசிரியர் கே.ஆர்.ராமநாதன் நினைவு விரிவுரை மற்றும் பதக்கம்
- 1969ஆம் ஆண்டு தில்லி பல்கலைக்கழகத்தால் கே. எஸ். கிருஷ்ணன் தங்கப் பதக்கம்
- இந்திய அறிவியல் கழகம் மற்றும் தேசிய அறிவியல் கழகம் உறுப்பினர்.
# அர்ச்சனா பட்டாச்சார்யா

## ஆராய்ச்சி ஆர்வங்கள்

- பூமத்திய ரேகை அயனி மண்டலத்தில் பிளாஸ்மா உறுதியற்ற தன்மை
- ரேடியோ அலைகள் மூலம் அயன மண்டல ஆய்வு
- அயன மண்டல விண்வெளி வானிலையின் விளைவுகள்
- புவி காந்தப் புலத்தின் இடஞ்சார்ந்த-தற்காலிக மாறுபாடுகள்
# இலதா நாராயணன்

**இலதா நாராயணன்** (*Lata Narayanan*)(பிறப்பு 1966) என்பவர் இந்திய-கனடா கணினி அறிவியலாளர் ஆவார். இவர் விநியோகிக்கப்பட்ட அல்காரிதம் மற்றும் சேணொலி தற்காலிக பிணையம் பிரிவில் ஆய்வு மேற்கொண்டு வருகிறார். இவர் மொண்ட்ரியால், கான்கார்டியா பல்கலைக்கழகத்தில் கணினி அறிவியல் மற்றும் மென்பொருள் பொறியியல் துறையில் பேராசிரியர் ஆவார்.
# இலதா நாராயணன்

## இளமையும் கல்வியும்

நாராயணனின் பூர்வீகம் சென்னை ஆகும். இங்கு இவர் 1966-இல் பிறந்தார்.
# இலதா நாராயணன்

## தொழில்

மனிடோபா பல்கலைக்கழகத்தில் முதுநிலை ஆராய்ச்சிக்குப் பிறகு, நாராயணன் 1993-இல் கான்கார்டியா பல்கலைக்கழகத்தில் ஆசிரியப் பணியில் சேர்ந்தார்.  
2012-இல் துறைத் தலைவராகத் தனது தற்போதைய பொறுப்பை ஏற்கும் முன், இவர் கான்கார்டியா பல்கலைக்கழக பொறியியல் மற்றும் கணினி அறிவியல் புலத்தில் கல்வித் திட்டங்களுக்கான இணை புலத் தலைவராக இருந்தார்.
# சுட்ரோபிலாந்தசு யோமி

**சுட்ரோபிலாந்தசு யோமி** (தாவரவியல் வகைப்பாடு: ''Strobilanthes jomyi') என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2017 ஆம் ஆண்டு வெளிவந்துள்ளது. இத்தாவரம் இந்திய நாட்டில் மட்டும் காணப்படுகிறது. இதன் பூக்கள் வெளிர் ஊதாநிறமும், வெந்நிறமும் கலந்து இருக்கும். காசநோய், உடற்கட்டிகள் குணப்படுத்தும் மருத்துவ ஆய்வில் பயன்படுத்தப்படுகிறது.
# மலாக்கா சுற்றுலா இடங்கள்

மலேசியா, மலாக்கா மாநிலத்தில் உள்ள சுற்றுலா இடங்கள்:
# மலாக்கா சுற்றுலா இடங்கள்

## சமூகம் சார்ந்த இடங்கள்

- சிட்டி கிராமம்
- ஆங் துவா கிராமம்
- மலாக்கா சோங்கர் நடைபாதை
- மலாக்கா லிட்டில் இந்தியா
- மோர்ட்டன் கிராமம்
- மலாக்கா போர்த்துகீசிய கிராமம்
# மலாக்கா சுற்றுலா இடங்கள்

## மாநாட்டு மையங்கள்

- மலாக்கா பன்னாட்டு வணிக மையம்
# மலாக்கா சுற்றுலா இடங்கள்

## காட்சியகங்கள்

- டேமாங் அப்துல் கனி கலைக்கூடம்
- மலாக்கா செங் கோ கலைக்கூடம்
- மலாக்கா மக்காவ் கலைக்கூடம்
- மலாக்கா கலைக்கூடம்
- மலாக்கா தேனீ மாடம்
- மலாக்கா முதல்வர் கலைக்கூடம்
- மலாக்கா கைவினை மையம்
- மலாக்கா புராண காட்சியகம்
- மலாக்கா காட்சியகம்
- மலாக்கா இல்லம்
# மலாக்கா சுற்றுலா இடங்கள்

## வரலாற்று கட்டிடங்கள்

- மலாக்கா சாந்தியாகோ கோட்டை
- மிடல்பர்க் கொத்தளம்
- ஆங் லி போ கிணறு
- ஆங் துவா கிணறு
- மலாக்கா கலங்கரை விளக்கம்
- மலாக்கா போர்வீரர் நினைவுச்சின்னம்
- மலாக்கா சுல்தானக நீர் விசையாலை
- போர்த்துகீசிய கிணறு
- மலாயா விடுதலை அறிவிப்பு நினைவிடம்
- செயிண்ட் ஜோன் கோட்டை
- மலாக்கா செயின்ட் பால் தேவாலயம்
- மலாக்கா இசுடேதிசு மண்டபம்
- துன் அப்துல் கபார் பாபா நினைவகம்
- செந்தோசா மையம்
# மலாக்கா சுற்றுலா இடங்கள்

## நூலகங்கள்

- சோங்கர் தெரு நூலகம்
- மலாக்கா பொது நூலகம்
- மலேசியா புத்தக கிராமம்
# மலாக்கா சுற்றுலா இடங்கள்

## கலங்கரை விளக்கங்கள்

- ரச்சாடோ முனை கலங்கரை விளக்கம்
- உண்டான் தீவு கலங்கரை விளக்கம்
# மலாக்கா சுற்றுலா இடங்கள்

## கல்லறைகள்

- அச்சே தலைபாறை
- அலோர் காஜா பிரித்தானிய கல்லறை
- டத்தோ செனாரா சமாதி
- டச்சு கல்லறை
- ஆங் ஜெபாட் கல்லறை
- ஆங் கஸ்தூரி கல்லறை
- ஆங் துவா கல்லறை
- ஜொகூர் சுல்தான் அலி கல்லறை
- துன் தேஜா கல்லறை
# மலாக்கா சுற்றுலா இடங்கள்

## அருங்காட்சியகங்கள்

- மலாக்கா பழங்குடியினர் அருங்காட்சியகம்
- மலாக்கா வேளாண் அருங்காட்சியகம்
- மலாக்கா பாபா நோன்யா பாரம்பரிய அருங்காட்சியகம்
- மலாக்கா செங் கோ கலாசார அருங்காட்சியகம்
- மலாக்கா மாநகர அருங்காட்சியகம்
- மலாக்கா மக்களாட்சி அரசு அருங்காட்சியகம்
- மலாக்கா கல்வி அருங்காட்சியகம்
- மலாக்கா ஆளுநர் அருங்காட்சியகம்
- மலாக்கா வரலாறு இனவியல் அருங்காட்சியகம்
- மலாக்கா காற்றாடி அருங்காட்சியகம்
- மலாக்கா மலாய் இசுலாமிய உலக அருங்காட்சியகம்
- மலேசிய கட்டிடக்கலை அருங்காட்சியகம்
- மலேசிய சிறை அருங்காட்சியகம்
- மலேசிய இளைஞர் அருங்காட்சியகம்
- மலேசிய கடல் அருங்காட்சியகம்
- மலாக்கா அல்-குரான் அருங்காட்சியகம்
- மலாக்கா இசுலாமிய அருங்காட்சியகம்
- மலாக்கா இலக்கிய அருங்காட்சியகம்
- மலாக்கா அஞ்சல்தலை அருங்காட்சியகம்
- மலாக்கா சுல்தான் அரண்மனை அருங்காட்சியகம்
- மலாக்கா அம்னோ அருங்காட்சியகம்
- மலாக்கா மக்கள் அருங்காட்சியகம்
- அரச மலேசிய சுங்கத் துறை அருங்காட்சியகம்
- மலாக்கா அரச மலேசிய கடல்படை அருங்காட்சியகம்
- மலாக்கா நீரிணை சீன நகை அருங்காட்சியகம்
- மலாக்கா நீர்மூழ்கிக் கப்பல் அருங்காட்சியகம்
- மலாக்கா பொம்மை அருங்காட்சியகம்
# மலாக்கா சுற்றுலா இடங்கள்

## இயற்கை

- அசகான் நீர்வீழ்ச்சி
- ஆயர் குரோ ஏரி
- பத்து லெபா மலை
- மலாக்கா புலாவ் பெசார் தீவு
- மலாக்கா புக்கிட் பத்து லெபா பொழுதுபோக்கு பூங்கா
- புக்கிட் லாங்சாட் பொழுதுபோக்கு காடு
- புக்கிட் செரிண்டிட் பொழுதுபோக்கு பூங்கா
- புக்கிட் சீனா
- ரச்சாடோ முனை கலங்கரை விளக்கம்
- மாச்சாப் போ ஆ தியாம் பொழுதுபோக்கு பூங்கா
- டுரியான் துங்கல் நீர்த்தேக்கம்
- காடெக் வெப்ப நீரூற்று
- ஆயிரம் பூக்களின் தோட்டம்
- ஜாசின் வெந்நீர் ஊற்று
- கிளேபாங் கடற்கரை
- மலாக்கா தாவரவியல் பூங்கா
- மலாக்கா வன அருங்காட்சியகம்
- மலாக்கா தீவு
- மலாக்கா ஆறு
- மலாக்கா வெப்ப மண்டல பழங்களின் பண்ணை
- மலாக்கா மெர்டேகா பூங்கா
- பாயா லாட் லிங்கி பொழுதுபோக்கு பூங்கா
- பெங்கலன் பாலாக் கடற்கரை
- புத்திரி கடற்கரை
- சிலான்டார் வேளாண் வனப்பூங்கா
- செரோம்போல் தெகில் பொழுதுபோக்கு பூங்கா
- மலாக்கா செயிண்ட் பால் குன்று
- சுங்கை ஊடாங் பொழுதுபோக்கு பூங்கா
- தஞ்சோங் பிடாரா கடற்கரை
# மலாக்கா சுற்றுலா இடங்கள்

## சமய இடங்கள்

### பௌத்த கோயில்கள்

- சியாங் லின் சி கோயில்
- செக் கியா இன் கோயில்
# மலாக்கா சுற்றுலா இடங்கள்

## சமய இடங்கள்

### சீன கோவில்கள்

- செங் ஊன் தெங் கோயில்
- போ சான் தெங் கோயில்
# மலாக்கா சுற்றுலா இடங்கள்

## சமய இடங்கள்

### தேவாலயங்கள்

- மலாக்கா கிறித்துவ ஆலயம்
- மலாக்கா செயின்ட் பிரான்சிஸ் சேவியர் தேவாலயம்
- மலாக்கா செயின்ட். பீட்டர்ஸ் தேவாலயம்
- மலாக்கா தமிழ் மெதடிஸ்ட் தேவாலயம்
# மலாக்கா சுற்றுலா இடங்கள்

## சமய இடங்கள்

### இந்து ஆலயங்கள்

- மலாக்கா பொய்யாதமூர்த்தி ஆலயம்
- மலாக்கா சந்நியாசி மலை ஆலயம்
# மலாக்கா சுற்றுலா இடங்கள்

## சமய இடங்கள்

### பள்ளிவாசல்கள்

- கம்போங் உலு பள்ளிவாசல்
- கம்போங் கிளிங் பள்ளிவாசல்
- மலாக்கா சீன பள்ளிவாசல்
- மலாக்கா மாநில பள்ளிவாசல்
- மலாக்கா நீரிணை பள்ளிவாசல்
- திரங்கேரா பள்ளிவாசல்
# மலாக்கா சுற்றுலா இடங்கள்

## விளையாட்டு மையங்கள்

- ஆங் ஜெபாட் அரங்கம்
- ஆங் துவா அரங்கம்
- மலாக்கா பன்னாட்டு மோட்டார் விளையாட்டரங்கம்
- மலாக்கா செமாபோக் துன் பாத்திமா அரங்கம்
- மலாக்கா அசகான் சௌஜானா வளாகம்
# மலாக்கா சுற்றுலா இடங்கள்

## அறிவியல் மையங்கள்

- அல்-கவாரிசுமி வானியல் வளாகம்
- மலாக்கா கோளரங்கம்
# மலாக்கா சுற்றுலா இடங்கள்

## கோபுரங்கள் மற்றும் வளைவுகள்

- ஆயர் குரோ நுழைவாயில் வளைவு
- தாமிங் சாரி கோபுரம்